stanford-oval/wikipedia huggingface dataset:
Päijät-Hämeen lintutieteellinen yhdistys

Päijät-Hämeen lintutieteellisen yhdistyksen tunnuslintu on valkoselkätikka
Päijät-Hämeen lintutieteellinen yhdistys on Lahtea kotipaikkanaan pitävä BirdLife Suomen jäsenyhdistys. Päijät-Hämeen lintutieteellinen yhdistys on perustettu vuonna 1970 ja sillä on noin 550 jäsentä. Yhdistyksen tavoitteena on edistää toiminta-alueellaan lintuharrastusta ja -tutkimusta, luonnon- ja ympäristönsuojelua sekä kestävää kehitystä. Yhdistyksen toimialueeseen kuuluvat Asikkala, Hartola, Heinola, Kärkölä, Lahti, Mäntyharju, Orimattila, Padasjoki, Pertunmaa ja Sysmä. Aiemmin yhdistyksen alueeseen ovat kuuluneet Artjärvi, Heinolan maalaiskunta, Hämeenkoski ja Nastola, jotka on kuntaliitoksissa liitetty muihin kuntiin. Yhdistyksen puheenjohtajana toimii Tapani Saimovaara.
Vuodesta 1971 alkaen Päijät-Hämeen lintutieteellinen yhdistys on julkaissut Päijät-Hämeen linnut -lehteä, joka ilmestyy nykyisin kahdesti vuodessa. Lehdessä julkaistaan artikkeleita sekä katsauksia maakunnassa tehdyistä lintuhavainnoista. Lehden päätoimittajana toimii Ohto Oksanen. Yhdistyksen muuta toimintaa ovat muun muassa lintuillat, opastetut linturetket, pinnarallit ja talkoot. Lisäksi yhdistys tavoitteidensa saavuttamiseksi tekee aloitteita ja esityksiä sekä antaa lausuntoja.
Päijät-Hämeen lintutieteellinen yhdistys ylläpitää havaintoarkistoa ja lintutilastoja Päijät-Hämeessä tehdyistä lintuhavainnoista. Havaintojen keruun menetelmänä ja uusimpien havainojen arkistona toimii Tiira -lintutietopalvelu.  Päijät-Hämeessä on havaittu 312 eri lintulajia, joista viimeisimpänä uutena lajina tulipäähippiäinen Asikkalassa 16.5.2017. Pesivänä maakunnassa on havaittu 182 lajia ja talvikaudella (1.12.-29.2.) 157 lajia. Päijät-Hämeestä on löydetty kaksi Suomelle uutta lintulajia. Aroharmaalokki Lahdesta vuonna 1997 ja tammitikka Asikkalasta vuonna 2012.
Aiheesta muualla

Yhdistyksen virallinen kotisivu
Quintus Servilius Caepio

Quintus Servilius Caepio oli roomalainen sotilas ja poliitikko.
Hän oli vuoden 106 eaa. konsuli yhdessä Gaius Atilius Serranuksen kanssa. Konsulivuonnaan hän toimeenpani lain, jonka perusteella tuomarit valittiin senaattoreiden keskuudesta eikä enää ritareiden eli equites-säädyn parista.
Caepio toimi seuraavana vuonna prokonsulina ja hänet lähetettiin taistelemaan maahantunkeutuneita kimbrejä ja teutoneita vastaan. Matkalla Caepio ryösti Tolosassa (nykyinen Toulouse) Apollon temppelin. Lopulta hän kohtasi yhdessä Gnaeus Mallius Maximuksen kanssa kimbrien ja teutonien armeijan Arausiossa. Caepio kuitenkin suhtautui ylimielisesti Maximusta kohtaan, koska tämä oli homo novus eli nousukas, joka ei kuulunut perinteiseen aristokratiaan. Konsulien välinen riita johti siihen, että molemmat roomalaisten konsuliarmeijat tuhottiin Arausion taistelussa.
Tappion seurauksena hänet karkotettiin Roomasta Smyrnaan.
Protection

| Protection Massive Attack |
| --- | --- | --- |

Studioalbumin tiedot
 Julkaistu: 26. syyskuuta 1994
 Formaatti: CD, LP
 Tuottaja(t): Massive Attack ja Nellee Hooper
 Tyylilaji: Trip hop
 Kesto: 48.57
 Levy-yhtiö: Virgin Records, Circa
Massive Attackin muut julkaisut
| Blue Lines 1991 | Protection 1995 | Mezzanine 1998 |
Protection on Massive Attackin vuonna 1994 julkaistu albumi.
Tyyli

Protection nousi monien kriitikoiden listoilla vuoden 1994 parhaiden albumien joukkoon. Se on valittu legendaarisen Rolling Stone -musiikkilehden 'Kaikkien aikojen siisteimpien albumien listalle'. Kuten Massive Attackin tapauksessa yleisemminkinkenen mukaan?, albumi välttää tyylirajojen tarkkaa kategorisointia. Levykokonaisuus sisältää vaikutteita niin R&B:stä, hip hopista/rapista, reggaesta ja syntetisaattoripopista. Albumi noudattaa debyytin rakennetta kannessa käytettyä fonttia myöten.
DJ Mad Professor teki Protectionista vuonna 1995 remix-albumin No Protection.
Kappalelista

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | "Protection" | Vowles, Del Naja, Marshall, Thorn | 7.51 |  |  |  |  |  |  |
| 2. | "Karmacoma" | Vowles, Del Naja, Marshall, Tricky, Norfolk, Locke | 5.16 |  |  |  |  |  |  |
| 3. | "Three" | Vowles, Del Naja, Marshall, Hooper, Suwoton | 3.49 |  |  |  |  |  |  |
| 4. | "Weather Storm" | Vowles, Del Naja, Marshall, Hooper, Armstrong, Harmon, Napoleon, Lloyd, Murray | 4.59 |  |  |  |  |  |  |
| 5. | "Spying Glass" | Vowles, Del Naja, Marshall, Hooper, Andy | 5.20 |  |  |  |  |  |  |
| 6. | "Better Things" | Vowles, Del Naja, Marshall, Thorn, Ben Watt, Brown | 4.13 |  |  |  |  |  |  |
| 7. | "Eurochild" | Vowles, Del Naja, Marshall, Tricky, Norfolk, Locke | 5.11 |  |  |  |  |  |  |
| 8. | "Sly" | Vowles, Del Naja, Marshall, Hooper, Suwoton, Goldman | 5.24 |  |  |  |  |  |  |
| 9. | "Heat Miser" | Vowles, Del Naja, Marshall, Hooper, de Vries | 3.39 |  |  |  |  |  |  |
| 10. | "Light My Fire" (live, The Doors Cover)  |  | 3.15 |  |  |  |  |  |  |
Henkilöstö

Massive Attack - tuotanto, miksaus, ohjelmointi, kansitaide
Nellee Hooper - tuotanto, miksaus
Marius De Vries, Andy Wright, The Insects, Nick Warren - ohjelmointi
Robert Del Naja, Grant "Daddy G" Marshall, Tricky, Tracey Thorn, Horace Andy, Nicolette - laulu
Craig Armstrong - piano
Chester Kamen - kitara
Rob Merril - rummut
Mark Stent - äänitys
Jim Abbiss - loppumiksaus
Jeremy "Jim Bob" Wheatley - lisä-äänitykset
Al Stone - lisä-äänitykset
Mike Marsh - masterointi
Michael-Nash Assoc - kansitaide
Matthew Donaldson, Jean Baptiste Mondino, Eddie Monsoon - valokuvaus
RAOS Voima

| RAOS Voima Oy  |
| --- | --- |
Yritysmuoto:  osakeyhtiö
Perustettu:  14.1.2014 
Kotipaikka:  Helsinki, Suomi
Toimiala:  Yhtiön toimialana on 1. Omistaa Fennovoima Oy:n ja muiden yhtiöiden osakkeita; 2. Hankkia sijoituksia tai muuta rahoitusta; 3. Omaisuuden ostaminen, omistaminen ja myyminen, mukaan lukien kiinteistöt, laitteet ja immateriaaliomaisuus; 4. PR-tapahtuminen järjestäminen ja osallistuminen PR-tapahtumiin; 5. Konsultointipalvelujen tarjoaminen; 6 Kaupalliset toimet ja rahoitustoimet, asiaankuuluvien sopimusten tekeminen sekä muut toimet, jotka palvelevat ydinvoimalan rakentamista; 7. Kaikki muu liiketoiminta. 
Infobox OKVirheellinen NIMI-arvo: 
RAOS Voima Oy on Rosatom Energy Internationalin suomalainen tytäryhtiö, joka edustaa Suomessa Rosatomia Fennovoiman osakkeenomistajana ja omistaa 34% Fennovoimasta. Rosatom taas on Venäjän valtion omistama yhtiö, joka hallitsee kaikkia ydinenergiaan liittyviä toimialoja Venäjällä. Rosatomiin kuuluu 250 eri tytär- ja osakkuusyhtiötä ja sillä on yhteensä 270 000 työntekijää.
Suunnitelman mukaan RAOS Voima myy osuutensa Fennovoiman ydinvoimalan sähköntuotannosta pohjoismaisessa Nord Pool Spot -sähköpörssissä.
Rosatomilla on Suomessa toinenkin tytäryhtiö, RAOS Project Oy, joka vastaa Fennovoiman laitoksen toimittamisesta.
Aiheesta muualla

Rosatomin www-sivu
Päijät-Hämeen rovastikunta

| Päijät-Hämeen rovastikunta |
| --- | --- |

 tunnus :  sijainti 
Tunnustuskunta:  evankelis-luterilainen
Hiippakunta:  Mikkelin hiippakunta
Jäsenmäärä:  138 806 (2021)
– Osuus asukkaista:  67,0 %
Lääninrovasti:  Heikki Pelkonen
Mikkelin hiippakunta
Infobox OKNimi-testi OK: 
Päijät-Hämeen rovastikunta on Päijät-Hämeessä sijaitseva Mikkelin hiippakunnan rovastikunta. Päijät-Hämeen rovastikunnan lääninrovastina toimii Lahden Launeen seurakunnan kirkkoherra Heikki Pelkonen.
Seurakunnat

Lista Päijät-Hämeen rovastikuntaan kuuluvista seurakunnista:
Keski-Lahden seurakunta
Joutjärven seurakunta
Launeen seurakunta
Salpausselän seurakunta
Nastolan seurakunta
Hollolan seurakunta
Asikkalan seurakunta
Orimattilan seurakunta
Heinolan seurakunta
Iitin seurakunta
Tainionvirran seurakunta
Ravinnontuotanto

Ravinnontuotanto tarkoittaa ihmisen ravinnon saantia eri puolilla maailmaa. Suurimman osan ravinnosta ihminen saa kasveista, esimerkiksi viljoista, joista yleisimpiä ovat riisi ja vehnä. Vain muutama prosentti ihmisen ruokavaliosta on liharuokaa. Tärkeimpiä tuotantoeläimiä ovat siipikarja, nauta ja sika.
Raviniemi

Raviniemi on sukunimi, joka on muun muassa seuraavilla suomalaisilla henkilöillä:
Eero Raviniemi (1911–1996), valokuvaaja ja Kamera-lehden ensimmäinen päätoimittaja, Hilja Raviniemen puoliso
Hilja Raviniemi (1915–1973), kemisti ja valokuvaaja, Eero Raviniemen puoliso
| --- | --- |
: Tällä täsmennyssivulla luetellaan henkilöitä, joilla on sama sukunimi.
Rakkaus (Jarkko Martikaisen albumi)

| Rakkaus Jarkko Martikainen |
| --- | --- | --- |

Studioalbumin tiedot
 Äänitetty : 2006
 Julkaistu: 13. syyskuuta 2006
 Tuottaja(t): Pirjo Bergström, Upi Heikkinen, Jarmo Hovi, Jarkko Martikainen
 Tyylilaji: pop, folk
 Kesto: 42.15
 Levy-yhtiö: Levy-yhtiö
Listasijoitukset
  Suomen virallinen lista: 10.
Jarkko Martikaisen muut julkaisut
| Mierolainen 2004 | Rakkaus 2006 | Hyvää yötä, hyvät ihmiset 2007 |
Rakkaus on suomalaisen laulaja-lauluntekijä Jarkko Martikaisen toinen sooloalbumi. Se julkaistiin 13. syyskuuta 2006.
Albumi nousi Suomen virallisen listan sijalle 10.
Kappaleet

Jos mulla menisi todella huonosti – 3.31
Rakkaus – 6.51
Hyvää yötä, nykyaika – 4.07
Terroristin häät – 5.13
Normaali katastrofi – 3.49
Kainuu opettaa – 4.26
Valssi tanssitaidottomille – 4.20
Myrsky – 6.11
Vanhene kanssamme – 3.47
Kokoonpano

Jarkko Martikainen – laulu, akustinen kitara, akustinen baritonikitara ja taustalaulu
Pirjo Bergström – sähköpiano, piano, harmonikka ja taustalaulu
Upi Heikkinen – akustinen kitara, sähkökitara, dobro, huuliharppu ja taustalaulu
Jarmo Hovi – tamalin, cajon, tamburiini, riq ja afrikkalainen shaker
Juhani Aaltonen – huilu ja alttosaksofoni
Ape Anttila – kontrabasso
Aake Otsala – taustalaulu
Arvostelut

Desibeli.net:
Soundi:
RARP

| TCP/IP-pino |
| --- | --- |
sovelluskerros sovelluskerros: BGP · DHCP · DNS · ESMTP · FTP · HTTP · IMAP · IRC · LDAP · MGCP · NNTP · NTP · POP3 · RPC · RTP · RTSP · SIP · SMTP · SNMP · SOCKS · SSH · Telnet · TLS/SSL · XMPP  ·  (..lisää..)
kuljetuskerros kuljetuskerros: TCP · UDP · QUIC · DCCP · SCTP · RSVP · RIP · ECN
verkkokerros verkkokerros: IP (IPv4 ja IPv6) · ICMP (ICMPv6) · IGMP · IPsec
siirtoyhteyskerros: ARP · IS-IS · NDP · OSPF · L2TP · PPP
fyysinen kerros
RARP (Reverse Address Resolution Protocol) on protokolla, joka selvittää fyysistä osoitetta, Ethernet- eli MAC-osoitetta vastaavan loogisen osoitteen (esimerkiksi IP-osoitteen).
RARPin pääasiallinen tarkoitus on ollut antaa verkosta käynnistettävälle laitteelle IP-osoite sen oman MAC-osoitteen perusteella. RARP vaatii verkkoon palvelimen, joka tuntee osoitteiden välisen vastaavuuden, Unix-palvelimella palvelin on yleensä nimeltään rarpd ja sen tiedot ovat tiedostossa /etc/ethers. Lisäksi vaaditaan usein TFTP-palvelin, josta ladataan vaaditut tiedostot, kuten käyttöjärjestelmän ydin tai käynnistyslevykettä vastaava tiedosto. Osa Unix-työasemista voi lisäksi vaatia erillisen bootparamd-palvelimen käynnistyksessä vaadittuja tietoja jakamaan.
BOOTP ja DHCP ovat korvanneet RARP-protokollan.
Standardit

RFC 903 - A Reverse Address Resolution Protocol
RAR

| RAR |
| --- | --- |

Tiedostopääte:  .rar
Mediatyyppi:  application/x-rar-compressed application/octet-stream
Tiedoston tyyppi:  arkistotiedosto
Säilöö:  kaikkia tiedostomuotoja
RAR (engl. Roshal Archive, ’Rošal-arkisto’) on tiedostonpakkaukseen ja arkistointiin tarkoitettu tiedostomuoto. RAR:n suunnitteli Jevgeni Rošal. RAR:n tiedostopääte on .rar ja sen MIME-tyyppi on application/x-rar-compressed.
Rošal suunnitteli RAR:n alun perin DOS-käyttöjärjestelmälle, ja se siirrettiin myöhemmin muille käyttöjärjestelmille. RAR-tiedostojen purkamiseen on saatavilla esimerkiksi Windowsille tehty, shareware-muodossa jaettu WinRAR ja Mac OS X:lle saatava UnrarX. Linux-pohjaisissa käyttöjärjestelmissä RAR-tiedostojen purkuohjelma on yleensä valmiiksi mukana.
Aiheesta muualla

RARLAB, virallinen RAR-sivusto
Rami Jridi

| 0 | 1 | 2 |
| --- | --- | --- |

Henkilötiedot
Syntymäaika: 25. huhtikuuta 1985 (ikä 39)
Syntymäpaikka: Tunis, Tunisia
Pelipaikka: Maalivahti
Pituus: 184 cm
Seura
Seura: CS Sfaxien
Pelinumero: 35
Junioriseurat
1996–2006: Espérance
Seurat
| Vuodet | Seura | O (M) |
| 2006–2007 2007 2007–2008 2008–2009 2009 2009–2012 2012–2018 2018– | Espérance Stade Gabésien EO Goulette Kram EGS Gafsa Jendouba Sport Stade Tunisien CS Sfaxien Espérance |     1 (0) 56 (0) |
Maajoukkue
| 2010– |  Tunisia | 7 (0) |
 Seurajoukkueuran tilastot kattavat vain kansalliset sarjat, päivitetty 11. marraskuuta 2011.  Maajoukkueuran tilastot päivitetty 1731. tammikuuta 2017.
Rami Jridi (arab. فروع جاريد‎, s. 25. huhtikuuta 1985 Tunis, Tunisia) on tunisialainen jalkapalloilija. Maalivahtina pelaava Jridi edustaa Tunisian pääsarjassa pelaavaa CS Sfaxienia.
Ura

Jridi edusti uransa alussa EGS Gafsaa ja Jendouba Sportia, joissa hän toimi varamaalivahtina. Kesällä 2009 hän siirtyttyään Stade Tunisieniin hän nousi ykkösvahdiksi. Kauden päätyttyä Tunisie-Foot -sivuston lukijat äänestivät hänet Tunisian pääsarjan kauden parhaaksi maalivahdiksi.
Tammikuussa 2012 Jridi siirtyi kolmen vuoden sopimuksella CS Sfaxieniin. Seuraavalla kaudella hän juhli Sfaxienin kanssa Tunisian mestaruutta sekä CAF Confederation Cupin mestaruutta. Kauden päätteeksi Kawarji.com internetsivuston lukijat äänestivät hänet kauden 2012–2013 Tunisian parhaaksi maalivahdiksi.
Maajoukkueura

Jridi on kuulunut Tunisian maajoukkueeseen vuodesta 2010 lähtien toimien satunnaisesti maan kolmosvahtina. Hän pelasi lopulta ensimmäisen maaottelunsa 29. maaliskuuta 2011 ystävyysottelussa Omania vastaan. Ottelu päättyi Tunisian 2–1 tappioon. Jridi valittiin vuoden 2012 Afrikan-mestaruuskilpailuihin Tunisian joukkueeseen. Hän pelasi kisoissa yhden ottelun Gabonia vastaan, joka päättyi 1–0 tappioon.
Radio Caroline

Radio Carolinen toinen lähetysalus, MV Mi Amigo, noin vuonna 1974.
Radio Caroline on brittiläinen radioasema. Se aloitti lähetyksensä 28. maaliskuuta 1964 laivalta, joka oli ankkuroitu kansainvälisille vesille Englannin rannikon läheisyyteen Felixstowen edustalle Suffolkissa. Radio-asemalla ei ollut lähetyslupaa ja sitä kutsuttiinkin merirosvoradioksi.
Luvattomia radio-asemia oli muillakin laivoilla Englannin edustalla, mutta Radio Caroline oli ensimmäinen, joka lähetti ohjelmaa joka päivä vuorokauden ympäri englanninkielisenä. Radio Caroline jatkaa lähetystään Eurobird1-satelliitin kautta ja internetissä.
Aiheesta muualla

Radion kotisivut
Reaktiomekanismi

Esimerkkinä nukleofiilinen substituutio, jossa nukleofiili Nu liittyy molekyyliin korvaten lähtevän ryhmän L. Punaiset nuolet kuvaavat elektronien hyökkäyksiä. Keskellä välivaiheena epästabiili ioni.
Wikimedia Commonsissa on kuvia tai muita tiedostoja aiheesta .
Reaktiomekanismi on yksityiskohtainen kuvaus tavasta, jolla kemiallinen reaktio tapahtuu. Reaktiomekanismista selviää reaktion eri vaiheet, funktionaalisissa ryhmissä tapahtuvat elektronien siirtymiset, sidosten avautumiset, katkeamiset ja syntymiset, välituotteet sekä lopputuotteet.
Reaktiossa elektronien siirtyminen johtaa sidoksen katkeamiseen tai syntymiseen. Sidos katkeaa homolyyttisesti (radikaali-mekanismi), kun sidoselektronit siirtyvät kummallekin sidosatomille (syntyy radikaaleja), ja heterolyyttisesti (polaarinen mekanismi), kun sidoselektronit jäävät toiselle sidosatomille, jolloin atomit varautuvat sähköisesti (muodostuu anioni ja kationi).
Jos kumpikin atomi luovuttaa elektronin elektroniparia varten, sidos syntyy homogeenisesti ja heterogeenisesti, kun elektronit tulevat vain toiselta sidosatomilta.
Qinzhou

| Qinzhou (kiin>  钦州市, Qīnzhōu Shì) |
| --- | --- |
 Qinzhoun sijainti Guangxin autonomisella alueella.
 Koordinaatit: 21°58′20″N, 108°37′20″E 
Valtio:  Kiina
Autonominen alue:  Guangxi
Hallinto:  
 – Hallinnon tyyppi:  prefektuuritason kaupunki
Pinta-ala:  
 – Kokonaispinta-ala:  10 728 km²
Väkiluku (2010):  3 079 721
Aikavyöhyke:  UTC+8
Postinumero:  535000
Suuntanumero(t):  0777
Rekisterikilpi:  桂N
 
 www.qinzhou.gov.cn 
Infobox OKVirheellinen NIMI-arvo: 
Qinzhou (yksink.: 钦州; perint.: 欽州; pinyin: Qīnzhōu; Jyutping: Jam1zau1, zhuangiksi Ginhcouh) on prefektuuritason kaupunki Etelä-Kiinan Guangxin zhuangien autonomisen alueen eteläosassa. Kaupungin pinta-ala on 10 728 neliökilometriä ja väkiluku 3,08 miljoonaa (vuonna 2010). Kaupungin keskusta sijaitsee linnuntietä noin 100 kilometriä autonomisen alueen pääkaupunki Nanningista eteläkaakkoon.
Hallinnollinen jako

Piirikuntatasolla kaupunki jakautuu kahteen kaupunkipiiriin ja kahteen piirikuntaan.
| Qinzhoun hallinnollinen jako piirikuntatasolla |
| --- | --- | --- | --- |

| # | Nimi | Kiinan merkit | Pinyin |
Kaupunkipiirit
| 1 | Qinnan | 钦南区 | Qīnnán Qū |
| 2 | Qinbei | 钦北区 | Qīnběi Qū |
Piirikunnat
| 3 | Lingshan | 灵山县 | Língshān Xiàn |
| 4 | Pubei | 浦北县 | Pǔběi Xiàn |
Galleria

Kaupunkihallintotaloja Qinzhoussa.
Aiheesta muualla

Kuvia tai muita tiedostoja aiheesta Qinzhou Wikimedia Commonsissa
ChinaTravel.com: Qinzhou Travel Guide (Arkistoitu – Internet Archive) (englanniksi)
TravelChinaGuide.com: Qinzhou Travel Guide (englanniksi)
Quintus Smyrnaeus

Eepoksen Posthomerica kansilehti vuoden 1541 painoksesta.
Quintus Smyrnaeus (m.kreik. Κόιντος Σμυρναίος, Kointos Smyrnaios, Kointos Smyrnalainen) oli myöhäisantiikin aikana vaikuttanut kreikkalainen runoilija, joka kirjoitti latinankielisellä nimellä Posthomerica (kreikaksi Τὰ καθ' Ὅμηρον, Ta kath' Homēron) tunnetun 14 kirjaa käsittävän eepoksen. Se on kirjoitettu heksametri-muodossa ja kuvaa tapahtumia Homeroksen Iliaan ja Odysseian välissä, alkaen Hektorin kuolemasta aina Troijan valtaukseen asti. Tyylillisesti Quintus Smyrnaeus on käyttänyt esikuvanaan Homerosta ja hän on käyttänyt lähteinään samoja hellenistisiä syklisiä runoja kuin Vergiliuskin.
Quintus Smyrnaeuksen oletetaan eläneen myöhäisellä 300-luvulla hänen teoksessaan mainittujen tapahtumien perusteella, mutta on esitetty myös arvailuja siitä, että hän olisi vaikuttanut jo kolmannella, ehkä jopa toisella vuosisadalla. Aikaisempaa ajankohtaa puoltaa hänen teoksestaan näkyvä toisen sofistiikan vaikutus, joka kukoisti sinä aikakautena.
Lisänimi Smyrnaeus ('Smyrnalainen') on peräisin itse eepoksesta, jossa kirjoittaja kertoo aloittaneensa runojen tekemisen oltuaan kaitsemassa lampaita lähellä Smyrnaa.
Aiheesta muualla

Quintus Smyrnaeus, Posthomerica, kääntänyt A. S. Way (englanniksi)
Jukurit kaudella 2007–2008

Tämä artikkeli käsittelee mikkeliläisen jääkiekkojoukkueen Jukurien kautta 2007–2008 Mestis-sarjassa.
Kauden 2007–2008 kulku > Ennen kauden alkua

Jukureiden valmentajana aloitti 26.3.2007 Kari Makkonen. Avukseen hän sai Jukurien pitkäaikaisen kakkosvalmentajan ja viime kauden loppupuolella päävalmentajana toimineen Pekka Lipiäisen. Kaudella 2006–2007 Jukureiden kakkosvalmentajana toiminut Pasi Parviainen siirtyi valmentamaan Jukureiden A-nuoria.
Jukurit kokivat pahoja menetyksiä kesän aikana, kun hyökkääjät Andreas Sundin, Ossi Pellinen, Ari Kovanen ja Tuomas Tikkanen matkasivat muualle ja Lasse Kanerva lopetti uransa. Lisäksi puolustajat Tuomas Immonen, Simo Mälkiä ja Kaj Öhberg sekä maalivahdit Ari Reunanen ja Kai Tillanen vaihtoivat seuraa. Näin maalivahtiosasto meni uusiksi, ja seura hankki itselleen edellisellä kaudella Hokin mestariksi torjuneen Joni Myllykosken. Kakkoskassarin paikasta käytiin kova taistelu Jukka Kuusivuoren ja Pekka Lahikaisen välillä. Kummatkin olivat Jukureissa try-outilla 30.8. asti, mutta Jukuri-kasvatti Pekka Lahikainen teki kahden vuoden sopimuksen.
Kenttäpelaajista tärkeimmät jatkosopimukset tehtiin Petri Lehtosen, Antti Laakson, Tomi Lindforsin, Lauri Kinoksen, Turo Asplundin ja Timo Kuuluvaisen kanssa. Lisäksi joukkue hankki itselleen edellisellä kaudella Kiekko-Vantaan paidassa Mestiksen maalipörssin voittaneen Jussi-Mikko Makkosen, Jesse Urosen Jokereista, Kalle Mäkisen Jypin A-junioreista ja Jani Tossavaisen HeKistä. Puolustus vahvistui Olli-Pekka Komulaisella SaPkosta ja Teemu Metsolla Kärpistä.
Kauden 2007–2008 kulku > Ennen kauden alkua > Harjoitusottelut

Jukurit aloitti jääharjoitukset 23. heinäkuuta 2007. Ennen runkosarjan alkua Jukurit pelasi seitsemän harjoitusottelua, joista se voitti viisi ja hävisi kaksi. Ensimmäinen harjoituspeli pelattiin jo 3. elokuuta, kun Jukurit voitti KalPan 4–1. Marski Cupissa Jukurit hävisi Pelicansille vasta rangaistuslaukauskilpailussa 3–4: rangaistuslaukaukset menivät Pelicansille 0–2. Jukurit kohtasi Marski Cupin pronssiottelussa Bluesin, jolle se hävisi 1–2. Jukurit osallistui ennen kauden alkua vielä yhteen turnaukseen, Vantaalla pelattuun Valtti Cupiin, jonka joukkue voitti kaatamalla KooKoon ja finaalissa Titaanit. Tämän jälkeen Jukurit pelasi vielä kaksi harjoitusottelua ennen sarjan alkua, kun se voitti HeKin Heinolassa sekä KooKoon Kouvolassa 3–4. Jukurit vahvisti vielä takalinjojaan ennen kauden alkua lainaamalla Tapparasta Matti Koistisen kahden kuukauden ajaksi.
Kauden 2007–2008 kulku > Runkosarja > Pelitapa

Kaudella 2007–2008 ei pelattu tasonmittauksia tai liigakarsintoja, mutta liigakarsinnat palasivat keväällä 2009. Karsintojen voittaja sai paikan SM-liigasta, mutta häviäjä ei. Karsintoja ei pelata, jos nousukandidaatti ei täytä määriteltyjä ehtoja. Nämä ehdot määritellään myöhemmin Suomen jääkiekkoliitto ry:n liittohallituksen ja Jääkiekon SM-liiga Oy:n kesken.
45 ottelun runkosarja koostuu aiempien vuosien tapaan 12 joukkueen nelinkertaisesta sarjasta sekä otteluista Suomen U20-maajoukkuetta vastaan. Mestis-joukkueet pelaavat kukin yhden kotipelin U20-joukkuetta vastaan. Runkosarjan kahdeksan parasta jatkavat pudotuspeleihin, jotka pelataan paras viidestä -menetelmällä. Viime kaudesta poiketen Mestiksen pudotuspeleistä pudonneet joukkueet eivät enää joudu play out -otteluihin. Mestiksen pudotuspelien ulkopuolelle jääneet neljä seuraa pelaavat viime kauden tapaan play outit, ja ottelusarjojen häviäjät joutuvat Mestis-karsintaan. Mestiksen pistejärjestelmään tehtiin muutoksia, ja se yhdenmukaistettiin Jääkiekon SM-liigan kanssa. Jatkossa suorasta voitosta saa kolme pistettä, jatkoajalla tai rangaistuslaukauskilpailussa saavutetusta voitosta kaksi pistettä sekä jatkoaika/rangaistuslaukauskilpailun häviöstä saa yhden pisteen.